Document ID: 32006D0751

KOMMISSIONENS BESLUTNING
af 27. oktober 2006
om ændring af Kommissionens beslutning 2000/147/EF om gennemførelse af Rådets direktiv 89/106/EØF for så vidt angår klassificering af byggevarer efter ydeevne med hensyn til reaktion ved brand
(meddelt under nummer K(2006) 5063)
(EØS-relevant tekst)
(2006/751/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (1), særlig artikel 20, stk. 2, og
ud fra følgende betragtninger:
(1)
Med Kommissionens beslutning 2000/147/EF (2) indførtes et klassificeringssystem for byggevarers ydeevne med hensyn til reaktion ved brand.
(2)
En gennemgang af visse byggevaregrupper har vist, at der bør fastsættes særskilte klasser for elektriske kablers ydeevne med hensyn til reaktion ved brand.
(3)
Beslutning 2000/147/EF bør derfor ændres i overensstemmelse hermed.
(4)
Foranstaltningerne i denne beslutning er i overensstemmelse med udtalelse fra Det Stående Byggeudvalg -
VEDTAGET FØLGENDE BESLUTNING:
Artikel 1
Bilaget til beslutning 2000/147/EF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 27. oktober 2006.

Labels: 1
20
7
3
9
0